*Online olvasás- és rajzóra interaktív feladatokkal 2. osztályosoknak*

**Sündörgések**

**1. Mindenféle sünik**

A *Mindenféle sünik* című tankockán Penny Black amerikai grafikus sünijeit látod. Párosítsd a sünikkel a hozzájuk illő szavakat!

***Mindenféle sünik***

<https://learningapps.org/watch?v=p0vmd5gma21>

**2. Hetvenkedő sün**

Olvasd el a szöveggyűjteményből Kormos István *Hetvenkedő sün* című verses meséjének első két versszakát, amelyből sok mindent megtudunk a süniről. De milyen is volt ez a süni? Párosítsd a *Hetvenkedő sün – szavak jelentése* című tankockán a versben szereplő szavakat és kifejezéseket a jelentésükkel!

***Hetvenkedő sün – szavak jelentése***

<https://learningapps.org/watch?v=p81sc30en21>

**3. Találkozások**

Olvasd el a vers további szakaszait az utolsó két versszak kivételével, és válogasd ki a *Hetvenkedő sün – szereplők* című tankockaképei közül, hogy kikkel találkozott a süni!

***Hetvenkedő sün – szereplők***

<https://learningapps.org/watch?v=pfbadtprj21>

Párosítsd össze *Hetvenkedő sün – párbeszédek* című tankockán, kinek mit mondott a hetvenkedő sün!

<https://learningapps.org/watch?v=p170m85oc21>

**4. Közmondások**

Olvasd el a verses mese utolsó két versszakát is, és válaszd ki a *Hetvenkedő sün – közmondások* című tankockán, melyik közmondás illik hozzá a legjobban! Vigyázz! Több jó megoldás is lehetséges.

***Hetvenkedő sün – közmondások***

<https://learningapps.org/watch?v=pnm7upxe321>

**5.** **Szúrós gombóc**

Hallgasd meg Gryllus Vilmos *Szúrós gombóc* című dalát a sündisznóról, majd járj te is körbe, szaglászva, szusszanva, pöffenve, a bokrok alá bekukucskálva, mint a sündisznó. Ha kedved van hozzá, tanuld is meg a dalt!

***Gryllus Vilmos: Szúrós gombóc***

<https://www.youtube.com/watch?v=bwFTtdrtqkM>

Készíts süniképet villanyomattal! A mintának ajánlott képen előre kinyomtatott süni körvonalat, műanyag szemet és pom-pom orrot használtak, de ugyanezt szabadkézzel is meg tudod rajzolni. A lényeg, hogy a sün tüskéit villa-nyomattal alakítsd ki úgy, hogy a temperafestékbe mártott villát rányomod a rajzlapra. A festéket hígítani nem kell. A villát a nyomdázás után jól mosd el (a tempera vízben oldódik), vagy használj eldobható, műanyag villát!

***Süni villanyomattal***

<https://iheartcraftythings.com/wp-content/uploads/2019/09/hedgehog-crafts-1.jpg>

Fonott kalács végéből (serclijéből) is készíthetsz sünit, ha vastagon megkened mogyoró- vagy csokikrémmel, és azután villával nyomkodod bele a tüskéket. A fonott kalács serclije sünihez hasonló alakú lehet, de kenyér serclije is jól használható, sőt kenyérből kivághatsz egy süniformát is. Figyelem! Véletlenül se a temperás villával dolgozz!

***Kalácssüni***

